قلعہ شارجہ

*'قلعہ شارجہ* (حصن الشارقہ) متحدہ عرب امارات کی امارت شارجہ میں واقع ایک تاریخی قلعہ ہے، جو اسی نام کی امارت امارتِ شارجہ کا ایک اہم تاریخی اور ثقافتی نشان سمجھا جاتا ہے۔ یہ قلعہ شہر کے قدیم علاقے قلب الشارقہ میں واقع ہے اور ماضی میں حکومتِ شارجہ کا مرکز اور حکمران خاندان القواسم کی رہائش گاہ رہا ہے۔  ،
## تاریخی پس منظر
قلعہ شارجہ سنہ 1823ء میں تعمیر کیا گیا اور اس دور میں یہ شہر کی سب سے بڑی اور اہم عمارت تھی۔ یہ عمارت نہ صرف دفاعی مقاصد کے لیے بنائی گئی بلکہ یہاں سے حکمران شہر کے انتظامی امور بھی چلاتے تھے۔ اس کے علاوہ یہی قلعہ حکمران خاندان کی رہائش گاہ کے طور پر بھی استعمال ہوتا تھا۔

وقت گزرنے کے ساتھ عمارت کو نقصان پہنچا اور اس کے کئی حصے متاثر ہوئے، تاہم بعد میں اسے محفوظ رکھنے کے لیے ازسرِ نو تعمیر کیا گیا۔ قلعہ کی بحالی کا منصوبہ مکمل ہونے کے بعد اسے 1997ء میں دوبارہ کھولا گیا۔ اس کے بعد بھی مختلف مراحل میں اس کی مرمت اور بحالی کا کام جاری رہا اور بالآخر اسے 2015ء میں جدید انداز میں بحال کر کے عوام کے لیے دوبارہ کھول دیا گیا۔

آج یہ قلعہ ایک تاریخی عجائب گھر کی صورت اختیار کر چکا ہے جہاں آنے والے سیاح اور محققین شارقہ کی دو سو سال پرانی تاریخ، حکمران خاندان کی زندگی اور اس دور کے طرزِ حکمرانی سے واقف ہو سکتے ہیں۔.
### طرزِ تعمیر
قلعہ شارقہ مربع شکل کی عمارت ہے جس کے دو منزلہ حصے ہیں اور اس کے درمیان ایک وسیع اندرونی صحن موجود ہے۔ اس کے تین مضبوط دفاعی برج (مینار نما برج) ہیں جو قلعہ کی حفاظت کے لیے تعمیر کیے گئے تھے۔
اس قلعے کی تعمیر میں اس زمانے کے مقامی تعمیراتی مواد استعمال کیے گئے۔ عمارت کی دیواریں مرجانی پتھروں سے بنائی گئیں جو خلیجِ عرب کے سمندری فرش سے جمع کیے جاتے تھے۔ ان دیواروں پر ہلکے بھورے رنگ کے نرم جص (پلستر) کی تہ چڑھائی گئی تھی۔.

قلعے کے دروازے مضبوط ساگوان کی لکڑی سے تیار کیے گئے تھے، جبکہ چھتوں کی تعمیر میں مینگروو کے درختوں کے ستون اور کھجور کے درخت کے مختلف حصے جیسے پتّے، ریشے اور شاخیں استعمال کی گئی تھیں۔ یہ سب چیزیں اس دور کے روایتی خلیجی طرزِ تعمیر کی نمایاں خصوصیات تھیں۔

## تصویری نمائش


ملف:Al Hisn Fort, Sharjah, UAE (4323881523).jpg| حصن الشارقة
Al Kebs Tower.jpg
The Well of Sharjah Fort.jpg
Protection Level of Al Kebs Tower.jpg
Building Materials of Sharjah Fort.jpg
History of Al Kebs Tower.jpg
Building Materials of Sharjah Fort 2.jpg
Clothes of Sultan bin Saqr.jpg
Living Room of Sultan bin Saqr.jpg
Living Room of Sultan bin Saqr 2.jpg
Gallery of Sultan bin Saqr 2.jpg
Gallery of Sultan bin Saqr.jpg
Gallery of Sultan bin Saqr 3.jpg
History of Qawasim Flags.jpg
Original Flag of Qawasim (Allies).jpg
Original Flag of Qawasim.jpg
Weapons Gallery of Sharjah Fort.jpg
Weapons Gallery of Sharjah Fort 9.jpg
Weapons Gallery of Sharjah Fort 8.jpg
Weapons Gallery of Sharjah Fort 7.jpg
Weapons Gallery of Sharjah Fort 6.jpg
Main View of Sharjah Fort.jpg
Full View of Sharjah Fort.jpg
Upper Floors View of Sharjah Fort.jpg
Ground Floor View of Sharjah Fort.jpg



## حوالہ جات

## کتابیات
* دكتور: المجد، کمال، احمد، (دولة الإمارات العربیة المتحدة، دراسة مسحیة شاملة). شرکه المصریة للطباعة والنشر: عام 1978 للميلاد.
* الفارسی، سالم، بن محمد، *(القلاع والحصون فی الإمارات)*
* الیعربی، مصبح، بن سیف، *(شواهد علی التاریخ)*
* الدکتر: القاسمی، سلطان، بن محمد، «(سرد الذّاتْ)». المؤسسة العربیة للدراسات والنشر 2009 للمیلاد.
* موقع هيئة السياحة في الشارقة.
* http://www.sharjahmuseums.ae/Our-Museums/Sharjah-Hisn-Museum.aspx?lang=ar-AE

زمرہ:شارجہ کے عجائب گھر
زمرہ:متحدہ عرب امارات میں تاریخی عجائب گھر
زمرہ:1997ء میں قائم شدہ عجائب گھر
زمرہ:1820ء میں مکمل ہونے والی عمارات و ساخات
زمرہ:متحدہ عرب امارات میں قلعے
زمرہ:متحدہ عرب امارات میں گڑھ
زمرہ:تاریخ متحدہ عرب امارات
زمرہ:امارت شارجہ
زمرہ:ویکی ڈیٹا خاصیت 856 کے زیر استعمال صفحات